Нобэрэ пщэдейрэ
ШыщхьэуIум и 27, махуэку
Урысей кином и махуэщ. 1919 гъэм совет Урысейм и Правительствэм унафэ къыдигъэкIащ къэралым кином пыщIауэ щыIэ IуэхущIапIэ псори цIыхубэм ейуэ къэлъытэным теухуауэ.
Молдовэ Республикэм и щхьэхуитыныгъэм и махуэщ. 1991 гъэм къащтащ ар къэрал щхьэхуэ зэрыхъуам теухуа Декларацэр.
1760 гъэм Урысейм и пащтыхь гуащэ Елизаветэ къэрал къулыкъущIэхэм Iулъхьэ къыIахыныр яхуэзымыдэ унафэ къыдигъэкIащ.
1908 гъэм Бельгием къыщызэрагъэпэщащ «Андерлехт» футбол клубыр.
1911 гъэм Урысейм къыщызэрагъэпэщащ «ЦСКА» футбол клубыр.
1922 гъэм Москва къыщыдэкIащ «Крокодил» журналым и япэ номе- рыр.
1940 гъэм къапщытащ щхъуэкIэплъыкIэу къэзыгъэлъагъуэ телевизорым и зэфIэкIыр, абы цIыхухэр еплъыфу Iуэхур зэтеухуэнымкIэ щыIэ хэкIыпIэхэр зэпалъытащ.
1946 гъэм Прагэ къыщызэрагъэпэщащ Студентхэм я дунейпсо зэгухьэныгъэр.
1955 гъэм Инджылызым дунейм къыщытехьащ рекордхэр зратхэ япэ тхылъыр, Гиннесс и тхылъкIэ зэджэр.
1959 гъэм СССР-м къыщыдэкIащ курыт школхэр фIы дыдэу къэзыухахэр медалхэмкIэ гъэпэжэным теухуа унафэ.
1966 гъэм дуней хъурейр къызэхикIухьын мурад иIэу, «Джипси Мот IV» и кхъухьым и закъуэу ису тенджызым техьащ Инджылызым щыщ зыплъыхьакIуэ Чистер Френсис. 1967 гъэм накъыгъэм и кIэм, мазибгъукIэ гъуэгу тетауэ, и хъуэпсапIэри зригъэхъулIауэ ар къесылIэжауэ щытащ Плимут къалэм и кхъухь тедзапIэм.
2000 гъэм Москва и Останкинэ телечэщанэм мафIэсышхуэ къыщыхъуащ. Зы жэщ-махуэкIэ яхуэгъэункIыфIыфауэ аращ унэм хэщIыныгъэшхуэ езыта мафIэр. Чэщанэр зэгъэпэщыжын щаухар 2004 гъэм и кIэухырщ.
2005 гъэм Къэзан къалэм метро къыщызэIуахащ. Ар ирагъэхьэлIат Тэтэрстаным и щыхьэрыр илъэс мин щрикъу махуэшхуэр гъэлъэпIэным.
Америкэм щыщ тхакIуэшхуэ, жылагъуэ лэжьакIуэ Драйзер Теодор къызэралъхурэ илъэси 149-рэ ирокъу.
Совет актрисэ, СССР-м и цIыхубэ артисткэ Раневская Фаинэ къызэралъхурэ илъэси 124-рэ ирокъу.
Совет режиссёр, театр лэжьакIуэ, СССР-м и цIыхубэ артисткэ Сац Наталье къызэралъхурэ илъэси 117-рэ ирокъу.
США-м и 36-нэ президент Джонсон Линдон къызэралъхурэ илъэси 112-рэ ирокъу.
ЛыжэкIэ къызэдэжэн спорт лIэужьыгъуэмкIэ цIэрыIуэ хъуа, тхуэнейрэ дунейпсо чемпионатым щытекIуа, 1956 гъэм Италием щекIуэкIа Олимпиадэм дыщэ медалыр къыщызыхьа Барановэ (Козыревэ) Любовь къызэралъхурэ илъэс 91-рэ ирокъу.
Совет актёр, режиссёр, СССР-м и цIыхубэ артист Андреев Владимир и ныбжьыр илъэс 90 ирокъу.
ТхакIуэ, КъБКъУ-м и доценту щыта Бозий Лудин къызэралъхурэ илъэс 87-рэ ирокъу.
ТхакIуэ, КъШР-м щIыхь зиIэ и журналист Къантемыр Тыркубий и ныбжьыр илъэс 80 ирокъу.
Урысей, украин актёр, СССР-мрэ Украинэмрэ я цIыхубэ артист Ступкэ Богдан къызэралъхурэ илъэс 79-рэ ирокъу.
Урысей космонавт, СССР-ми УФ-ми я ЛIыхъужь Крикалёв Сергей и ныбжьыр илъэс 62-рэ ирокъу.
Жылагъуэ лэжьакIуэ, Абхъазым и ЛIыхъужь Килбэ Мухьэмэд и ныбжьыр илъэс 62-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 27 — 28-рэ, жэщым градус 17 — 18 щыхъунущ.
ШыщхьэуIум и 28, мэрем
Москва къыщызэIуах «Спасскэ чэщанэр» фестивалыр. Абы хэтыну ирагъэблэгъащ «Кабардинка» къэрал академическэ къэфакIуэ гупыр.
1851 гъэм Санкт-Петербургрэ Москварэ зэпызыщIэ гъущI гъуэгум мафIэгухэр пIалъэ убзыхуам тету щызекIуэныр зэтраублауэ щытащ.
1920 гъэм Урысейм цIыхуу щыпсэур зыхуэдизыр зрагъэщIэн папщIэ, совет къэралыгъуэщIэм и Правительствэм и унафэкIэ, ахэр япэу ябжауэ щытащ.
1924 гъэм Налшык къыщызэрагъэпэщащ ФизкультурэмкIэ областной совет.
1936 гъэм Японием къыщызэрагъэпэщащ «Тойота» автомобиль компаниер.
1941 гъэм СССР-м и Совет Нэхъыщхьэм унафэ къищтащ Индыл Iуфэм Iус нэмыцэхэр а щIыпIэм игъэIэпхъукIауэ Сыбырым, Къэзахъстаным, Курыт Азием шэным теухуауэ. Нэмыцэхэм я совет автономием и цIыхухэм шэч хуащIат фашистхэм ядэIэпыкъуу. Ахэр зэрымыкъуэншар 1964 гъэм хэIущIыIу хъужауэ щытащ.
1974 гъэм СССР-м и Министрхэм я Советым унафэ къищтащ къэралым паспорт зэрыщат хабзэм зэхъуэкIыныгъэхэр хэлъхьэным теухуауэ.
Нэмыцэ щIэныгъэлI, усакIуэ Гёте Иоганн Вольфганг къызэралъхурэ илъэс 271-рэ ирокъу.
Совет тхакIуэ-фантаст, зэдзэкIакIуэ Стругацкий Аркадий къызэралъхурэ илъэс 95-рэ ирокъу.
Совет тхакIуэ, сценарист Трифонов Юрий къызэралъхурэ илъэс 95-рэ ирокъу.
Физико-математикэ щIэныгъэхэм я доктор, КъБКъУ-м и профессор Щокъуий Владимир и ныбжьыр илъэс 87-рэ ирокъу.
Совет актёр, УФ-м и цIыхубэ артист Ивашов Владимир къызэралъхурэ илъэс 81-рэ ирокъу.
Урысей актрисэ, УФ-м и цIыхубэ артисткэ Гундаревэ Наталье къызэралъхурэ илъэс 72-рэ ирокъу.
КъБР-м щIыхь зиIэ и журналист Мыз Ахьмэд и ныбжьыр илъэс 66-рэ ирокъу.
КъБР-м физкультурэмрэ спортымкIэ щIыхь зиIэ и лэжьакIуэ ГъуэплъащIэ ТIэхьир и ныбжьыр илъэс 66-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр ма- хуэм градус 26 — 27-рэ, жэщым градус 18 — 19 щыхъунущ.
